**משחקי החלוץ**

**תדריכים- מאמנת לחניכה**

**תדריך לחניכים לפני יום האירוע:**

* חובה להביא אישורי הורים
* האירוע הינו אירוע שיא לאימונים - מצפה ממכם להביא את כל הדברים היפים והטובים שלמדתם ושאתם עושים באימונים - מבחינת המשחק ומבחינת התנהגות, חשוב בטורניר זה גם לתרגל את מה שלמדנו, גם להתחרות וגם לשמור על רוח ספורטיבית.
* מצופה ממכם להתנהג בצורה בוגרת - לכבד את השחקנים, המאמנים וסגל האירוע
* אין מקום לאלימות מכל סוג שהוא - חניך אלים יורחק מיידית
* לכל אורך האירוע יש להישמע לי ולכל סגל המאמנים האחרים שיהיו באירוע

**תדריך לחניכים בתחילת האירוע (בכינוס כל כולם או בפורום קבוצתי):**

* משחקים באווירה טובה! המרכז זה להנות, גם אם מנצחים וגם אם מפסידים עושים את זה בצורה הוגנת וספורטיבית.
* אם עשיתם פאול להרים את היד או הוצאתם לחוץ, לא לחכות שהשופט ישרוק, תהיו הוגנים
* לא מתווכחים עם השופט ומכבדים אותו. אף אחד לא נגדכם, גם אם הוא עשה טעות... זה חלק מהמשחק, מי שלא יתייחס לשופטים בכבוד יצא החוצה ולא ישחק
* לוחצים ידיים בהתחלה ובסיום כל משחק ועושים הכרות שמית
* במקרה של וויכוח או חוסר הסכמה בין שתי קבוצות במשחק, הקפטנים יצטרכו לפתור בניהם ולהגיע להסדר, אם אחרי שתי דקות לא מצליחים לפתור את הוויכוח השופט/משקיף יתערב ויכריע
* מאפשרים לכולם לשחק ולהיות חלק בלי קשר לרמה הספורטיבית
* מקשיבים לכל המאמנים ומדריכים שבאירוע, גם אם הם לא המאמנים הישירים שלכם
* אלימות מילולית או פיזית היא קו אדום! שחקן אלים יוצא מהפעילות
* בין המשחקים להיות בצל
* כמה דק' לפני שעולים לשחק להזיז את השרירים והמפרקים ולחמם אותם
* לשתות הרבה מים
* לא נתלים על הסלים ועל השערים
* אסור לעשות גליצ'ים (תיקול כבד)
* משחקים רק בנעלי ספורט (ולא סנדלים/יחפים/נעלי הרים/מגפיים)
* גבולות גזרה- אף אחד לא יוצא מהמתחם ללא אישור שלי/המאמן
* אם יש למישהו איזה עניין רפואי או בריאותי שהוא עדיין לא אמר אז להגיד למאמן/לי
* צרכים עושים רק בשירותים
* להסביר איפה השירותים, איפה הנקודות מים ואיפה החובש/מרפה
* לא משאירים לכלוך באף מקום שהוא לא בתוך הפח
* אפשר לפנות אליי, הקפטן ,או לכל אחד מהצוות המארגן של הטורניר בכל בעיה

**תדריך לחניכים באוטובוס :**

* יושבים כל הנסיעה ולא עומדים
* לחגור חגורות בטיחות
* לא ללכלך את האוטובוס, פסולת לזרוק בפח בסיום הנסיעה
* להתנהג בצורה מכבדת
* צפויים להגיע בשעה....
* לא להשאיר שום דבר על האוטובוס כשיורדים

**תדריך לחניכים בתחילת המשחק הראשון בטורניר:**

* מזכיר שבאנו לשחק באווירה טובה וספורטיבית ואני מצפה ממכם להיות הוגנים ולכבד אחד את השני, את עצמכם ואת המשחק.
* מכבדים את השופט ולא מתווכחים עם השופט, לפעמים יהיו טעויות וזה חלק מהמשחק, צריך לקבל את זה
* כרטיס ירוק משמעותו משהו ספורטיבי חיובי שאני רואה על המגרש, תגרמו לי להוציא כרטיסים כאלה.
* כרטיס צהוב אזהרה, כרטיס אדום משמעותו לצאת מהמשחק ולחזור לשחק רק אחרי שיחה עם רכז הטורניר – אני לא רוצה להוציא כרטיסים כאלה
* חילופים מתבצעים בזמן ההפסקות או באישור השופט
* לחיצות ידיים חובה לפני ואחרי משחק

**תדריך לקפטנים:**

* אתם המנהיגים של הקבוצה, מצופה ממכם לתפוס את עצמכם ככאלה ולהיות אחראים על הקבוצה שלכם
* כל בעיה במגרש או מחוצה לו אתם צריכים לפתור אותה
* אתם אחראים על החברים לקבוצה שלכם שיתנהגו בכבוד אחד לשני, לקבוצות היריבות, למאמנים ולמשקיפים/שופטים
* אתם אחראים שחברכם לקבוצה ישחקו בצורה הוגנת וספורטיבית
* אתם אחראים שכולם לוחצים ידיים בהתחלה ובסיום משחק לא משנה אם הפסדתם או ניצחתם
* אתם אחראים על המורל הקבוצתי, לעודד, לפרגן ולהרים את הראשים של החברים שלכם כשקשה
* אתם השותפים המרכזיים של המאמנים שלכם, כל דבר שהם צריכים או יבקשו תעשו